CPF โบรกฯแนะซื้อเป้าหมาย 29.00 บาท รับธุรกิจสุกรปีนี้หนุนสดใส 
CPF โบรกฯแนะซื้อเป้าหมาย 29.00 บาท รับธุรกิจสุกรปีนี้หนุนสดใส 
21 ก.พ. 2562

บล.เคทีบี (ประเทศไทย) ระบุในบทวิเคราะห์วันนี้(21ก.พ.) ว่า มีมุมมองเชิงลบเล็กน้อยจากการประชุมนักวิเคราะห์ ทั้งนี้ บริษัท เจริญโภคภัณฑ์อาหาร จำกัด (มหาชน) หรือ CPF  มีกำไรสุทธิไตรมาส 4/61 ที่ 1,677 ล้านบาท (-65.9%เทียบช่วงเดียวกันของปีก่อน, -27.9%เทียบไตรมาสก่อหน้า) หากไม่รวมกำไรสินทรัพย์ชีวภาพ และกำไรขายเงินลงทุน จะขาดทุนจากการดำเนินงานปกติ -792 ล้านบาท ซึ่งต่ำกว่าคาด
เนื่องจากมีค่าใช้จ่ายด้านภาษีสูงขึ้นจากการปรับรายการการลงทุนของกลุ่มบริษัทในเครือ  (One-Time Expense) ขณะที่เราปรับกำไรสุทธิปี 2019 ลง 5% ที่ 1.6 หมื่นล้านบาท เนื่องจากบริษัทจะมีค่าใช้จ่ายในการตั้งสำรองพนักงานเกษียณอายุชดเชย ประมาณ 1.8 พันล้านบาท ยังคงกำไรปกติที่ 7.6 พันล้านบาท +41%
ขณะที่ค่าใช้จ่ายภาษีที่มากในปี 2018 จะเป็น one-time expense ประเมินมูลค่า CPF โดยอิงวิธี sum of the part (SOTP) ได้มูลค่าที่ 29 บาท ปัจจุบันซื้อขายที่ 29.5 เท่าของกำไรปกติ ยังต่ำกว่าเป้าหมายตอนช่วงธุรกิจปศุสัตว์ที่ดีที่มากกว่า +2SD หนุนโดยธุรกิจสุกรที่ดีในปี 2019  ยังคงคำแนะนำ “ซื้อ”